**KOMUNALNO GOSPODARSTVO POKUPSKO d.o.o.**za komunalne uslugePokupsko 25 a10414 Pokupsko

Na temelju članka 19. stavak 3. Zakona o pravu na pristup informacijama (»Narodne novine«,broj 25/13, 85/15) , članka 2. do članka 5. Kriterija za određivanje visine naknade stvarnih materijalnih troškova i troškova dostave informacije (»Narodne novine«, broj 12/14, 15/14) ) direktor Društva dana 24. studenog 2017. godine donosi

**ODLUKU  
 O VISINI NAKNADE (CJENIK) STVARNIH MATERIJALNIH TROŠKOVA**

koje plaća korisnik prava na informaciju pri pružanju informacije prema Zakonu o pravu na pristup informacijama

**I.**

Visina naknade stvarnih materijalnih troškova u postupcima ostvarivanja prava na pristup  
informacijama, određena je u sljedećem iznosu:

1. preslik jedne stranice veličine A4 – 0,25 kuna,  
2. preslik jedne stranice veličine A3 – 0,50 kuna,  
3. preslik jedne stranice u boji veličine A4 – 1,00 kuna,  
4. preslik jedne stranice u boji veličine A3 – 1,60 kuna,  
5. elektronički zapis na jednom CD-u – 4,00 kuna,  
6. elektronički zapis na jednom DVD-u – 6,00 kuna,  
7. elektronički zapis na memorijskoj kartici ovisno o količini memorije – 210 kuna za 64 GB, 150  
 kuna za 32 GB, 120 kuna za 16 GB, 50 kuna za 8 GB, 30 kuna za 4 GB,  
8. pretvaranje jedne strane dokumenta iz fizičkog u elektronički oblik – 0,80 kuna i  
9. pretvaranje zapisa s videovrpce, audiokazete ili diskete u elektronički zapis – 1,00 kuna.

Troškovi dostave informacija obračunavaju se prema važećem cjeniku redovnih poštanskih  
usluga.

**II.**

Visinu naknade stvarnih materijalnih troškova i troškova dostave za usluge koje nisu navedene u članku 1. ove Odluke, Komunalno gospodarstvo Pokupsko d.o.o. odredit će na način da u visinu naknade zaračuna prosječnu tržišnu cijenu za uslugu, trošak amortizacije koju ima Komunalno gospodarstvo Pokupsko d.o.o. te trošak poštanskih usluga.

Vrijeme koje zaposlenik Komunalnog poduzeća provede prikupljajući, pripremajući i pružajući informaciju korisniku prava na pristup informaciji, ne predstavlja stvarni materijalni trošak.

**III.**

Komunalno gospodarstvo Pokupsko d.o.o. dostavit će korisniku informaciju po primitku dokaza o izvršenoj uplati.

Komunalno gospodarstvo Pokupsko d.o.o. zatražit će od korisnika da unaprijed položi sredstva na IBAN:HR43234000911107585483 očekivani iznos stvarnih materijalnih troškova, odnosno troškova dostave u roku od 8 (osam) dana, ukoliko iznos prelazi 150,00 kuna. U slučaju da korisnik prava na pristup informaciji u roku ne položi navedeni iznos, smatrat će se da je korisnik prava na pristup informaciji odustao od zahtjeva.

**IV.**

Iz razloga učinkovitosti i ekonomičnosti te ostvarivanja razmjernosti u zaštiti prava stranaka i javnog interesa, Komunalno gospodarstvo Pokupsko d.o.o. može odlučiti da korisniku prava na informaciju ne zaračuna troškove koji nastaju pružanjem i dostavom informacije ukoliko isti ne prelaze iznos od 50,00 kuna.

**V.**

Ova odluka stupa na snagu objavom na službenoj web stranici Općine Pokupsko i dostupna je javnosti u skladu sa odredbama Zakona o pravu na pristup informacijama.

Pokupsko, 24. studeni 2017. g.

Direktor

Stjepan Kolarec